ICHI รายได้ลดฉุดกำไร Q3/58 ลดลงเกิน 50%
ICHI รายได้ลด ฉุดกำไร Q3/58 ลดลง 55% มาที่ 119.39 ลบ. จากปีก่อนมีกำไร 266.20 ลบ. ขณะที่ช่วง 9 เดือนแรกมีกำไร 758.31 ลบ. ลดลง 13% จากปีก่อนที่มีกำไร 875.13 ลบ.
12 พ.ย. 2558

บริษัท อิชิตัน กรุ๊ป จำกัด (มหาชน) หรือ ICHI รายงานผลการดำเนินงานไตรมาส 3/58 สิ้นสุดวันที่ 30 ก.ย.58 (งบเฉพาะกิจการ) มีกำไรสุทธิ 119.39 ล้านบาท หรือมีกำไรสุทธิ 0.09 บาทต่อหุ้น ลดลง 55% จากช่วงเดียวกันของปีก่อนที่มีกำไรสุทธิ 266.20 ล้านบาท หรือมีกำไรสุทธิ 0.20 บาทต่อหุ้น
ขณะที่ผลการดำเนินงานช่วง 9 เดือนแรกมีกำไรสุทธิ  758.31 ล้านบาท หรือ 0.58 บาทต่อหุ้น ลดลง 13% จากช่วงเดียวกันของปีก่อนที่มีกำไรสุทธิ 875.13 ล้านบาท หรือ 0.74 บาทต่อหุ้น
ทั้งนี้ผลการดำเนินงานดังกล่าวที่ลดลง เนื่องจากบริษัทมีรายได้จากการขายลดลง เนื่องจากเศรษฐกิจยังไม่ฟื้นตัว และมีการแข่งขันที่รุนแรง